Leikkitupa
Lapsilla on leikkitupa
 kotikunnahalla,
 tuolla kaikkein kaunihimman
 riippakoivun alla.

 Seinä paistaa punaiselle,
 valkee pihtipieli.
 Leikkituvan orren alla
 asuu ilomieli.

 Harjalla tuon tuvan soman
 liehuu kaunihisti,
 uljahasti hulmuellen
 lippu siniristi.

 Ollaan juurella sen lipun
 leikkipartioita,
 ollaan Suomen valppahia
 pikku vartijoita.

 Siinä toimii touhukkaana
 monta pientä »Lottaa»,
 sankarpoikain saavutuksiin
 hekin osaa ottaa.

 Kun se touhu, kun se leikki
 todeks’ kerran muuttuu,
 tuskin silloin Suomeltamme,
 vartijoita puuttuu.

1930.